ТОПЛЕ И МИНЕРАЛНЕ ВОДЕ

\* Србија је **богата** површинским водама (реке, језера), али и подземним водама које се на површини земље јављају у виду **извора**. Подземне воде у себи могу имати различите минерале који су лековити, а могу бити и топле. Уколико вода садржи **минерале** зовемо је **минерална вода**. Уколико је још и **топла**, зовемо је **термоминерална вода**.

Човек је искористио ове воде за **пиће** (флаширана вода), **лечење неких обољења** и за бржи опоравак људи након операција. Око извора минералних и термоминералних вода изграђене су **бање** у којима су базени који се пуне Врњачка бања

 овим водама, као и зграде у којима су људи смештени током лечења. Познате бање у Србији су: **Врњачка бања**, **Сокобања**, Луковска бања, Нишка бања, **бања Ковиљача** и др. У бањама са топлом водом, људи се могу купати на отвореном и током зиме. Температура вода Луковске бање крећу се од 28 до 69°С

У данашње време, у бање одлазе и **здрави људи** да би се **одморили и купали у лековитој води**. У модернијим бањама изграђени су хотели који пружају и услуге као што су: сауне, масаже, теретане и сл. Бање су најчешће окружене шумама, па је у њима и **чист ваздух** богат бања Ковиљача

кисеоником.

Луковска бања у зимском периоду Сокобања

ВЕЖБАЊЕ

**1.** Заокружити тачан одговор.

Како се назива подземна вода која је топла, и уједно садржи минерале:

а) кисела вода

б) термоминерална вода

г) термална вода

д) минерална вода

**2.** Навести две бање у Србији:

-

-

**3.** Објаснити, на који начин је могуће да се људи у Луковској бањи, у току зиме, купају у базену на отвореном? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**4.** Заокружити три разлога због којих људи најчешће посећују бање:

чист ваздух посета познатим ресторанима лековита вода

одмор сунчање скијање